Get a Guitar

Get a Guitar (makna harfiah: "Dapatkan Gitar") ialah album single pertama dan album penampilan sulung bagi kumpulan muzik lelaki Korea Selatan, Riize. Album single ini dilancarkan pada 4 September 2023 oleh syarikat SM Entertainment melalui Kakao Entertainment. Terdiri daripada dua buat runut iaitu "Memories" (Kenangan) dan lagu utama dengan nama yang sama, kedua-dua runut tersebut dilancarkan masing-masing pada 21 Ogos 2023 dan 4 September 2023.

Latar belakang 
Syarikat SM Entertainment (SME) mengumumkan bahawa mereka akan memperkenalkan kumpulan muzik lelaki yang baharu, tujuh tahun selepas penubuhan NCT. Pada 1 Ogos, SME mendedahkan nama kumpulan baharu itu ialah "Riize" yang terdiri tujuh orang anggota iaitu Shotaro dan Sungchan daripada kumpulan NCT, Eunseok dan Seunghan daripada pasukan SM Rookies serta tiga orang lagi iaitu Wonbin, Sohee, dan Chanyoung.

Pada 7 Ogos, SME mengumumkan bahawa Riize akan membuat penampilan sulung dengan album single Get a Guitar yang dijadualkan untuk dikeluarkan pada 4 September 2023. Album single tersebut mengandungi dua buah lagu dengan "Memories" akan dilancarkan sebagai single prapelancaran pada 21 Ogos manakala runut utama akan dilancarkan pada tarikh yang sama dengan hari pelancaran album.

Penggubahan 
Single prapelancaran "Memories" merupakan sebuah lagu dengan bunyi pensintesis dan gitar, di mana seni kata lagunya tentang menghargai kenangan bersama semasa membuat persediaan dan berlatih sambil mengimpikan impian yang sama. 

"Get a Guitar", lagu utama album dan single penampilan sulung rasmi kumpulan merupakan lagu dengan pensintesis retro dan irama gitar funki yang mempunyai lirik yang memaparkan proses memahami dan menyelami antara satu sama lain dan menjadi satu pasukan melalui muzik dan pada masa yang sama, anggota berkumpul di satu tempat mengikut bunyi gitar sambil menyampaikan mesej bahawa mereka akan merealisasikan impian mereka yang bersinar.

Senarai runut

Carta

Carta mingguan

Carta bulanan

Sejarah pelancaran

Catatan

Rujukan

Pautan luar 
 Video muzik 
 Video muzik 

Single 2023
Album berbahasa Korea
Album sulung